 MWANAFUNZI wa kiume wa kidato cha tatu, mwenye miaka 17, ameuawa na mwanafunzi mwenzake wa miaka 15 kwa kumchoma na kisu kifuani, wakati wakizozana kuhusu mafuta ya kula ya Sh 300.Akizungumzia tukio la mkoani Katavi, Kamanda wa Polisi mkoani humo, Damas Nyanda amesema polisi inamshikilia mtuhumiwa kwa tuhuma hizo za mauaji ya mwenzake, ambaye walikuwa wamepanga chumba kimoja wakisoma Shule ya Sekondari Kabungu wilaya ya Tanganyika.Ilidaiwa kuwa kabla ya tukio hilo, wanafunzi hao walianza kuzozana huku mtuhumiwa akisema mwenzake alimuibia mafuta yake ya kula aliyonunua kwa ajili ya kupikia chakula chake cha usiku.Kamanda Nyange alisema mtuhumiwa amekamatwa na polisi kwa mahojiano na atafikishwa mahakamani baada ya uchunguzi wa awali wa shauri lake kukamilika.